徐濤12歲兒子行Catwalk 貝安琪林寶玉有份做評判
2024年04月07日 15:51
東網電視
更多新聞短片
國際名模教母徐濤的演藝製作學校今日(7日)主辦《國際超級模特兒大賽2024》總決賽,當中包括泳裝環節。徐濤與24歲大女兒高靖、貝安琪及林寶玉擔任評判,而12歲兒子Henry Caddick亦有份上台行Catwalk,他受訪時表示很享受行Catwalk時被燈光照射的感覺。
適逢明天是徐濤的正日生日,有學生向她送上一束鮮花,令徐濤笑逐顏開,問她有甚麼生日願望?她表示:「最緊要身體健康、唔好再有地震,同埋我個仔學業進步,佢喺國際學校讀緊小六。」而女兒則在美國刊登了屏幕廣告,賀母親生日,徐濤笑言:「佢上年已經登過,當時我喊晒,但今年就冇乜驚喜。」
至於亞姐出身兼曾任經理人的林寶玉,透露獲徐濤邀請出任她們公司一隊組合的經理人,她說:「我都幾有興趣,娛樂圈真係好需要多啲新人,但要再同佢傾。(再做經理人有陰影?)我唔擔心,過去都有好多高低經歷,好多嘢都面對過,再有更加激烈嘅事情反而覺得輕鬆,有咩咪再拆彈囉!」
寶玉又透露年底赴意大利參加歐洲小姐競選,她說:「係時候衝出香港,我同自己講玩埋呢次,最近都好努力備戰,要操Fit啲,外國人Pat Pat靚啲、又高,我都要操番S字身形,所以反而有少少壓力。(點為自己攞分?)我想講廣東話介紹自己,再用英文講,代表香港有啲親切感。」